open-index/open-wikipedia-markdown huggingface dataset:
משולם זילברשטיין

**משולם זילברשטיין** (נולד ב-5 בינואר 1953 חיפה, ישראל) הוא כדורגלן ומאמן עבר ישראלי, אשר שיחק לרוב בעמדת הבלם הקדמי ולעיתים המגן, ומזוהה בעיקר עם קבוצת מכבי יפו.

## קורות חייו
משולם זילברשטיין נולד בחיפה. ב-1959 עברה המשפחה לבת ים בעקבות עבודתו של האב. ב-1960 הצטרף לקבוצת הילדים מכבי יפו בהדרכתו של המאמן צ'וצ'קו לוי. ב-25 באפריל 1970, בשלהי עונת 1969/1970 בליגה הלאומית העלה אותו המאמן איינשטיין קליש למשחק הליגה הראשון שלו בבוגרים, מול מכבי נתניה. על זילברשטיין הוטל לשמור אישית על מרדכי שפיגלר. בסיומה של העונה ירדה מכבי יפו לליגה א' שהייתה הליגה השנייה. זילברשטיין היה בן טיפוחיו של מוצי ליאון, והוא מיצב אותו כבלם קדמי קשוח.

במהלך שירותו הצבאי שיחק בנבחרת הכדורגל של פיקוד המרכז וב-23 באוקטובר 1975 זכה עמה באליפות צה"ל ובגביע הרמטכ"ל. על פי רוב שיחק זילברשטיין כבלם קדמי. אחת מעונות השיא שלו הייתה בעונת 1976/1977 בליגה הלאומית, במהלכה סיימה יפו תחת צ'וצ'קו לוי כסגנית האלופה ועלתה למשחקי האינטרטוטו. במסגרת משחקי האינטרטוטו הוצב זילברשטיין כמגן. הוא החל את עונת 1983/1984 בשורות יפו, ומשחק הליגה האחרון שלו נערך ב-1 באוקטובר 1983 מול שמשון תל אביב. בסך הכל שיחק זילברשטיין ב-218 משחקי ליגה בשורות מכבי יפו ובהם כבש 5 שערים. בהמשך עבר לשחק בהפועל מרמורק, הפועל צפרירים חולון והפועל רעננה במסגרתה סיים את הקריירה הפעילה שלו.

ב-1972 זומן זילברשטיין על ידי דוד שווייצר לסגל נבחרת הנוער בכדורגל ושיחק גם בשנה שלאחר מכן.

ב-1988 עבר זילברשטיין קורס מאמנים במכון וינגייט. הוא אימן קבוצות נוער וילדים במכבי יפו, הפועל תל אביב והפועל אשקלון. כמו כן היה עוזרו של אריה בז'רנו בעת שאימן את "א.ס. רמת אליהו". באמצע שנות ה-90 פרש מאימון.

משולם זילברשטיין נשוי בשנית לאורנה, אב לשלושה ילדים וסב לנכדים.

## הישגים
;מכבי יפו
* סגנית אלופת ישראל: 1976/1977

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בת ים: כדורגלנים
קטגוריה:כדורגלני מכבי יפו
קטגוריה:כדורגלני הפועל מרמורק
קטגוריה:כדורגלני צפרירים חולון
קטגוריה:כדורגלני הפועל רעננה
קטגוריה:כדורגלני נבחרת ישראל
קטגוריה:ישראלים שנולדו ב-1953
יחסי כורדיסטן הסורית – רוסיה

**יחסי כורדיסטן הסורית–רוסיה** הם היחסים הדו-צדדיים בין כורדיסטן הסורית (נקראת גם רוז'אבה) לבין הפדרציה הרוסית. מאז פברואר 2016 לכורדיסטן הסורית משרד נציגותי במוסקבה, בירת רוסיה. למדינות יחסים מעט עוינים, בעיקר בשל תמיכת רוסיה בסוריה במלחמת האזרחים הסורית.

## היסטוריה
כבר מאז המלחמה הקרה, רוסיה תמיד העניקה תמיכה אדירה לכורדים הסורים, בגלל השתתפותה של הפדרציה הרוסית בשיחות ז'נבה, שניסו לעשות שלום בין הממשלה הסורית ובין רוז'אבה במלחמת האזרחים הסורית. בשנת 2017, נראו נציגי המפלגה הדמוקרטית המאוחדת בסוריה (PYD) ביחד עם חיילים מצבא רוסיה בבסיסים רוסיים בדיר א-זור.

רוסיה פועלת עבור שלום בין סוריה והכורדים, מה שמשפיע לרעה על יחסי טורקיה–רוסיה. במרץ 2016, רוסיה שלחה חיילים לכפר Kafr Janneh כדי לשמור על הפסקת האש עם המדינה האסלאמית באזור. ביולי, הממשלה הרוסית תמכה במבצע כורדי-סורי משותף כנגד דאעש.

## נציגויות
* לכורדיסטן הסורית משרד נציגותי במוסקבה, בירת רוסיה.
* לרוסיה אין כל ייצוג בכורדיסטן הסורית.

## ראו גם
* יחסי סוריה–רוסיה
* יחסי החוץ של רוסיה

## הערות שוליים

קטגוריה:ערכים ללא קטגוריות פיזיות - יחסי חוץ
Gone (שיר של נועה קירל)

"**Gone**" הוא שיר שהוקלט על ידי הזמרת הישראלית נועה קירל. השיר יצא כסינגל ב-13 בינואר 2023 תחת הוצאת חברת אטלנטיק רקורדס.

## רקע
בחודש יוני 2022, העלתה קירל סרטון לעמוד הטיקטוק שלה כשהיא מזמזמת את מילות השיר בעודה במקלחת. הסרטון עלה כתשובה לשאלה של אחד העוקבים של קירל: "מתי השיר הבא שלך יוצא?". הרשת החברתית הסירה את הסרטון של קירל מהעמוד שלה כשלטענתה הסרטון עבר על חוקי הקהילה של הפלטפורמה.

ב-12 בינואר, יום לפני צאת השיר, קירל השתתפה באירוע השקה של הפרויקט שהתקיים באולם התצוגה של פיג'ו בראשון לציון.

## הרכב
את השיר כתבו פזמונאים אמריקאים שונים הכוללים את מייקל פולק, והוא הופק על ידי צמד המפיקים Monsters & Strangerz לצד גרמן, MarcLo וטיילור בירד. השיר הוא שיר פופ עם מרכיבים ים תיכוניים.

מבחינה לירית, השיר מתאר את הרצון והכוחות לצאת ממערכת יחסים רעילה.

## תגובות
### ביקורות
דודי פטימר מ"מעריב", סקר את השיר וכתב: .

## וידאו קליפ
הווידאו קליפ הנלווה לשיר יצא בצמוד לצאת הסינגל וצבר מעל ל-18 מיליון צפיות ביוטיוב.

הווידאו קליפ לשיר צולם בפולין ובוים על ידי הבמאי אינדי חאיט, שביים בעבר גם את הקליפים של קירל לשירים "פנתרה" ו"אם אתה גבר". עלות הקליפ מוערכת בכמיליון שקל, וכוללת חסות מאת קבוצת לובינסקי, אשר אחד הרכבים שלה, פיג'ו 208, מופיע בקליפ.

## מיקומי שיא

## קישורים חיצוניים

* 

## הערות שוליים

קטגוריה:שירי נועה קירל
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים על פרידה
קטגוריה:סינגלים בהוצאת אטלנטיק רקורדס
רחוב אורצ'רד

**רחוב אורצ'רד** (באנגלית: **Orchard Road**) הוא רחוב בסינגפור המהווה את מרכז הקניות והבידור של העיר. הרחוב מהווה גם אטרקציה תיירותית מרכזית בסינגפור.

רחוב אורצ'רד (המשמעות המילולית של שם הרחוב היא "פרדס") קיבל את שמו על שם מטעי אגוז המוסקט, הפלפלים והפירות שנמצאו משני צדי הרחוב במהלך המאה ה-19. הפיתוח המסחרי של האזור החל רק במהלך המאה ה-20, והאיץ באופן מהותי רק במהלך שנות ה-70 של המאה ה-20.

רחוב אורצ'רד מכיל מרכזי קניות רבים כולל מספר קניונים תת-קרקעיים, כמו גם כמה ממרכזי הקניות הגדולים ביותר בסינגפור, בהם קניון הפורום, קניון פאלה רנסאנס, קניון ווילוק פלייס, קניון שו סנטר, קניון לאקי פלאזה, קניון ויסמה אטריה, קניון פלאזה סינגפורה, וקניון נגי אן סיטי.

באזור רחוב אורצ'רד ישנם גם מסעדות יוקרה רבות, רשתות קפה, בתי קפה, מועדוני לילה ומלונות רבים. זהו גם המעון הרשמי ומקום עבודתו העיקרי של נשיא סינגפור. בשנת 1859 הוקם באזור הגנים הבוטניים.

## גלריית תמונות

1_ion_orchard_road_singapore_2012.jpg|מרכז הקניות ION אורצ'רד
Plaza_Singapura_2013.jpg|פלאזה סינגפורה היא מרכז קניות מרכזי באורצ'רד
Orchard_MRT_Station_Exit,_2016.jpg|תחנת הרכבת התחתית Orchard MRT 
Photographic_Views_of_Singapore_Plate_17_Orchard_Road.jpg|רחוב אורצ'רד בשנת 1900


## קישורים חיצוניים

* 

## הערות שוליים

אורצ'רד
קטגוריה:סינגפור
אתנאה דל קסטיו

**אתנאה דל קסטיו** (בספרדית: **Athenea del Castillo Beivide**; נולדה ב-24 באוקטובר 2000), הידועה בשם **אתנאה**, היא כדורגלנית ספרדייה המשחקת כחלוצה בקבוצת הנשים של ריאל מדריד מליגת העל הספרדית וכן בנבחרת ספרד.

## קריירת מועדנים
### תחילת דרכה
דל קסטיו החלה לשחק במועדון רסיין בקטנבריה, אזור מגוריה, בגיל 11. לאחר מכן עברה למועדון ראסינג סנטנדר.

היא שחקה במועדון זה, ששחק בליגת המשנה בספרד, עד שנת 2019.
### דפורטיבו לה קורוניה
באוגוסט 2019, חתמה במועדון דפורטיבו לה קורוניה מבלי לקבל את הסכמת המועדון הקודם שלה, המועדון אשר לבסוף את המעבר בספטמבר, אותה שנה. דל קסטיו ערכה את הופעת הבכורה שלה עם הקבוצה ב-8 בספטמבר 2019.

דל קסטיו כבשה את שער הבכורה שלה בקבוצה ב-19 בינואר 2020 במשחק נגד קבוצת אספניול.
### ריאל מדריד
ביולי 2021, לאחר שקבוצתה, לה קורוניה, נשרה לליגת המשנה, חתמה דל קסטיו בקבוצת ריאל מדריד.

דל קסטיו ערכה את הבכורה שלה בריאל מדריד במשחק ליגה, בהפסד ללבאנטה בספטמבר 2021.

היא כבשה את שער הבכורה שלה במועדון בדצמבר 2021 בניצחון על ויאריאל.

## נבחרת לאומית

בשנת 2018, זומנה לנבחרת הנערות עד גיל 19. היא הייתה בסגל הנבחרת שזכתה באליפות אירופה בכדורגל נשים עד גיל 19 ב-2018. כמו כן הייתה בסגל של אותה אליפות בשנה לאחר מכן בו סיימה נבחרתה כסגנית.

באוקטובר 2020, ערכה את הופעת הבכורה שלה בנבחרת הבוגרת במשחק מול נבחרת הנשים של צ׳כיה, והייתה לשחקנית הראשונה מקבוצת לה קורוניה שעושה זאת. דל קסטיו כבשה את שער הבכורה שלה בנבחרת בספטמבר 2021 במשחק מול נבחרת הנשים של הונגריה.

ביולי 2022, לקחה חלק באליפות אירופה בכדורגל נשים ואף בשלה את השער של אסתר גונזלס בהפסד ברבע הגמר מול נבחרת אנגליה.

הייתה בסגל של נבחרת ספרד לגביע העולם בכדורגל נשים 2023, בו זכתה נבחרתה. דל קסטיו אף שותפה בכמה משחקים במהלך הטורניר כמחליפה.

## סטטיסטיקות

## קישורים חיצוניים

## הערות שוליים

קטגוריה:כדורגלניות ריאל מדריד
קטגוריה:כדורגלני ריאל מדריד
קטגוריה:כדורגלניות ספרדיות
קטגוריה:כדורגלנים ספרדים
קטגוריה:חלוצות כדורגל ספרדיות
קטגוריה:חלוצי כדורגל ספרדים
קטגוריה:כדורגלניות באולימפיאדת פריז (2024)
קטגוריה:ילידות 2000
קטגוריה:ספרדים שנולדו ב-2000
מארטן ואנדפורדט

**מארטן ואנדפורדט** (בהולנדית: **Maarten Vandevoordt**; נולד ב-26 בפברואר 2002 בסנט טרוידן שבבלגיה) הוא כדורגלן בלגי המשחק בעמדת השוער בקבוצת ר.ב. לייפציג מהבונדסליגה.

## קריירת מועדונים
ואנדפורדט גדל במחלקות הנוער של סנט טרוידן וראסינג גנק. בשנת 2019 החל לשחק בקבוצה הבוגרת של ראסינג גנק. ב-10 בדצמבר 2019, בגיל 17 שנים ו-287 ימים, הפך לשוער הצעיר ביותר בהיסטוריה של ליגת האלופות, כשפתח בהרכב ושיחק 90 דקות בהפסד 0–4 לנאפולי במסגרת שלב הבתים של הטורניר לעונת 2019/2020.

ב-12 באפריל 2022 הודיעה ר.ב. לייפציג כי ואנדפורדט חתם על חוזה עד שנת 2029 במועדון החל מ-1 ביולי 2024.
## תארים
**[[ראסינג גנק]]**:

**[[הגביע הבלגי]]** (1): 2020/2021

## קישורים חיצוניים

## הערות שוליים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני ראסינג גנק
קטגוריה:כדורגלני ר.ב. לייפציג
קטגוריה:ספורטאים בלגים בגרמניה
קטגוריה:בלגים שנולדו ב-2002
מיכאל גאורג קונרד

שמאל|ממוזער|250px|המהדורה המקורית של "באפלת ארגמן"
**מִיכָאֵל גֶאוֹרְג קוֹנְרַד** (בגרמנית: **Michael George Conrad**; 5 באפריל 1846 – 20 בדצמבר 1927) היה פילוסוף וסופר גרמני מהזרם הספרותי של הנטורליזם. הוא היה המייסד והעורך של כתב העת הספרותי החשוב "".

## ביוגרפיה
קונרד היה בנו הבכור של איכר מ (כיום מחוז ) ליד . הוא למד במכללה להכשרת מורים ב כדי ללמוד פדגוגיה. מאוחר יותר נוספו מקצועות הפילוסופיה והפילולוגיה המודרנית. קונרד עבר מאוחר יותר לאוניברסיטאות ז'נבה, נאפולי ופריז. הוא השלים את לימודיו וקיבל תואר דוקטור לפילוסופיה ב-1868.

באותה שנה נסע לז'נבה לשנתיים כדי ללמד שם כמורה בבית הספר הגרמני-לותרני. שם הוא התקבל ללשכת הבונים החופשיים "L'union des coeurs" בפברואר 1870. ב-1870/71 הוא התיישב באיטליה, וחי עד 1878. גם שם הוא היה פעיל כמייסד שותף ומנהל לשכת הבונים החופשיים Pestalozzi של דוברי הגרמנית. בשנת 1878 עבר לפריז, שם שהה חמש שנים ועבד כמרצה במכון פוליגלוט (Institut Polyglotte). בשנה האחרונה לשהותו בצרפת עבד בעיקר במשרד הפריזאי של פרנקפורטר צייטונג.

בשנת 1883 הוא עבר למינכן. כאן הפך קונרד עד מהרה לדמות מרכזית בתנועה הנטורליסטית. ב-1885 ייסד את כתב העת הנטורליסטי הספרותי החשוב "". בשנת 1891 נבחר קונרד למועצת המנהלים של "" שהגה יוליוס שאומברגר (Julius Schaumberger). הוא גם היה אחראי על העיתון של המועדון "עלים מודרניים" (Moderne Blatter) ועל כתב העת "במה חופשית" (Freie Bühne). כתבי עת אלו השלימו את כתב העת "החברה", שלה תרם מסות רבות, מאמרי מערכת וסקירות בעיקר עבור ספרות גרמנית מחודשת במובן של ריאליזם ונטורליזם, אך גם עבור החברה. הוא היה הפטרון של אמנים שונים, כולל , שניהם נשארו קשורים לאורך כל חייהם.

הוא היה מקורב לצייר והפעיל החברתי קרל וילהלם דיפנבאך, שלמענו ערך קמפיין נמרץ במספר הזדמנויות, וכן תמך ב, המייסד השותף של ההתיישבות האוטופית (הנטושה כיום)  בשווייץ.

מיכאל קונרד השתמש לעיתים קרובות בשמות בדויים: ארתור פלדמן, הנס פרנק, פריץ האמר, איגנטוס, אריך שטאל, ארווין שטורם וולט.

ב-1887 נשא קונרד לאישה את שחקנית החצר והסופרת של מינכן מארי רמלו, שגם פרסמה תחת השם מארי קונרד-רמלו.

בשנים 1893–1898 היה חבר הרייכסטאג הגרמני של מפלגת העם הגרמנית כחבר במחוז הבחירה של פרנקוניה התיכונה.

מיכאל גאורג קונרד נפטר ב-20 בדצמבר 1927 במינכן בגיל 81. קברו נמצא בבית הקברות של גנודשטאט.

## על יצירתו
קונרד תכנן להכין מחזור רומנים על מינכן על בסיס מחזור הרומנים של אמיל זולה, אותו הכיר והעריך כששהה בפריז, אבל הספיק לחבר רק כמה רומנים שבהם בלט "מה רוחש הנהר איזר" (Was die Isar rauscht) אותו כתב ב-1888. ספר פופולרי נוסף שלו, שממנה פורסמו 13 מהדורות בין 1885 ל-2012 בגרמנית ובאנגלית, הוא "באפלת ארגמן" (In purpurner Finsterniß). יצירה אוטופית גרוטסקית המתרחש בשנת 3000 ושבה הטכניקה משתלטת על הטבע.

## קישורים חיצוניים

* 

## הערות שוליים

קטגוריה:סופרים גרמנים
קטגוריה:עורכים גרמנים
קטגוריה:גרמנים חברי הבונים החופשיים
קטגוריה:מבקרי ספרות גרמנים
קטגוריה:פובליציסטים גרמנים
קטגוריה:גרמנים שנולדו ב-1846
קטגוריה:גרמנים שנפטרו ב-1927
דוד חלפון

**דוד חלפון** (1951 – 25 במרץ 2024) היה פזמונאי ומשורר ישראלי.

## ביוגרפיה
חלפון נולד וגדל באור יהודה, למשפחה בת חמישה ילדים. לאחר סיום הלימודים בבית-ספר היסודי עבד כפחח-רכב וכלוטש יהלומים.

### קריירה
חלפון פרסם בגיל 14 בעלון המועדון העירוני את שירו הראשון "יום נאה בזיו מלא", ובגיל 16 כתב את השיר "אשליות".

בסוף שנות ה-70 יזם את שיתוף הפעולה בין שימי תבורי לבין עוזי חיטמן, לאחר ששמע את תבורי שר בחתונה את שירו "אשליות" שכתב ביחד עם ניסים סרוסי.

לאורך השנים כתב שירים לאמנים רבים ביניהם: איתן מסורי, מייק שרון, אבנר גדסי, חיים משה, אתי לוי, צביקה פיק, פנינה רוזנבלום, חן מאושר, שריף, רינת בר, שרית חדד, תמיר גל, איציק קלה, אייל גולן, ניסים סרוסי, גבי שושן, שלומי שבת ועוד.

בין להיטיו: "אשליות", "עינייך מספרות", "אלוהים נתן לך במתנה", "ציפור חופשייה", "אישה בונה אישה הורסת" ועוד.

בשנת 2003 ביצעו חני פירסטנברג ואיתי טיראן את שיר הנושא של סדרת הטלוויזיה "הבורגנים", "אלוהים נתן לך במתנה" של חלפון ואיתן מסורי.

### חיים אישיים
חלפון התגורר באור יהודה. נפטר ב-25 במרץ 2024.

## פרסים והוקרה
* 2013: אות האומן והיוצר של אור יהודה
* 2018: פרס כפורץ דרך וכמי ששם את אור יהודה על המפה דרך שיריו
* 2023: אות יקיר העיר אור יהודה

## שיריו
* אולי את תגידי לי – לחן: אביחי מליחי
* אחים בדם – לחן: תומר חן
* אישה בונה אישה הורסת ביחד עם סמדר שיר – לחן: אבנר גדסי
* אלוהים נתן לך במתנה – לחן וביצוע: איתן מסורי (1979). חידושים: איתי טיראן וחני פירסטנברג, יעקב שוואקי
* אם רק תאמין – לחן וביצוע: איתן מסורי (1979)
* אני עוזב אותך – לחן: אביחי מליחי
* אשליות – לחן וביצוע: ניסים סרוסי. השיר נכלל באלבום הבכורה של סרוסי "מצעד הפזמונים של ניסים סרוסי" משנת 1973. השיר חודש בשנת 1998 על ידי רמי פורטיס ושלומי ברכה
* השיר הזה – לחן: תומר חן
* כמו תפילה זכה – לחן: מלי קוממי
* לא מוותר – לחן: תומר חן
* להיות אמא – לחן: שיראל מלמד, ביצוע: שרית חדד
* מאומה לא משתנה – לחן: איתן מסורי
* מחרוזת אדון עולם – לחן: עוזי חיטמן, איתן מסורי ואביהו מדינה
* נשמה טובה – לחן: תומר חן
* עולם פראי – לחן: אביחי מליחי
* עייף מהחיים – לחן: יורם חיימוב
* עיניך מספרות – לחן: אביחי מליחי, ביצוע: אייל גולן
* ציפור חופשיה – לחן: ארנון אלמסי, ביצוע: שרית חדד
* שומע את קולך – לחן: ארנון אלמסי
* שימרי על עצמך – לחן: שלומי שבת, ביצוע: חיים משה
* שלום לך לבנון – לחן: מלי קוממי

## קישורים חיצוניים

* 
* 
* 
* אלדד יניב למאזין המוכר: "לא השארת אף אחד אדיש", באתר 103FM, 7 במאי 2018
* 

## הערות שוליים

קטגוריה:פזמונאים ישראלים
קטגוריה:פזמונאים כותבי עברית
קטגוריה:אור יהודה: אישים
קטגוריה:ישראלים שנולדו ב-1951
קטגוריה:ישראלים שנפטרו ב-2024
קופה אמריקה 2024

**[[קופה אמריקה]] 2024** (בפורטוגזית: **Copa América de 2024**) היה הטורניר ה-48 של קופה אמריקה, גביע אליפות אמריקה הדרומית לנבחרות בכדורגל שנערך בארצות הברית, ומאורגן על ידי קונפדרציית הכדורגל של אמריקה הדרומית, CONMEBOL.

משחק הגמר נערך ב-14 ביולי 2024 באצטדיון הארד רוק, ובו ניצחה נבחרת ארגנטינה את נבחרת קולומביה בתוצאה 1–0 לאחר הארכה.

## מארחת
ארה״ב היא המארחת של קופה אמריקה 2024. הטורניר היה אמור להיערך באקוודור, לפי צו הרוטציה של CONMEBOL. עם זאת, נשיא CONMEBOL, אלחנדרו דומינגס, הבהיר כי אקוודור הייתה מועמדת, אך עדיין לא נבחרה לארגן את הטורניר. בנובמבר 2022 סירבה המדינה לארח את הטורניר, ופרו וארצות הברית הביעו עניין בארגונו.

## אצטדיונים



## נבחרות
בטורניר משתתפות כל עשר הנבחרות החברות ב-CONMEBOL ועוד שש נבחרות החברות ב-CONCACAF. שש המשתתפות מ-CONCACAF הן ארבע הנבחרות שהעפילו לחצי הגמר ליגת האומות של CONCACAF, ושתי נבחרות נוספות שנקבעו במשחקי פלייאוף בין ארבע הנבחרות שהודחו ברבע גמר הטורניר.

## שלב הבתים
### בית א'

----

----

### בית ב'

----

----

### בית ג'

----

----

### בית ד'

----

----

## שלב הנוקאאוט

----
----
----

#### חצי הגמר

----

#### משחק על המקום השלישי

#### גמר

## סטטיסטיקה
### מלכי השערים
שמאל|ממוזער|175px|לאוטרו מרטינס, סיים כמלך שערי הטורניר
#### 5 שערים

#### 3 שערים

#### שני שערים

### מלכי הבישולים
ממוזער|שמאל|175px|חאמס רודריגס, סיים כמלך הבישולים בטורניר

**הערה:** חאמס רודריגס, שסיים עם 6 בישולים בטורניר, למעשה שבר בכך את שיא כל הזמנים לשחקן בטורניר קופה אמריקה בודד.

#### 6 בישולים

#### 2 בישולים

## מצטיינים
**מצטייני הטורניר:**

**נבחרת הטורניר:**

## קישורים חיצוניים

* 

## הערות שוליים

קטגוריה:קופה אמריקה
קטגוריה:תחרויות כדורגל ב-2024
פרס איגוד מבקרי הקולנוע האמריקאי לאנסמבל המשחק הטוב ביותר

**פרס איגוד מבקרי הקולנוע האמריקאי לאנסמבל המשחק הטוב ביותר** הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי.

## זוכים ומועמדים

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי, אנסמבל
רוי רביבו

**רוי רביבו** (נולד ב-22 במאי 2003) הוא כדורגלן ישראלי המשחק בעמדת המגן השמאלי במכבי תל אביב מליגת העל ובנבחרת ישראל.

## קריירת מועדונים
רביבו התחיל את הקריירה שלו בקבוצת הילדים של מכבי תל אביב אליה הצטרף בגיל שמונה. ב-22 באוגוסט 2021 ערך את הופעת הבכורה שלו בקבוצה הבוגרת במשחק במסגרת גביע הטוטו נגד הפועל ירושלים.

בינואר  הושאל להפועל ירושלים עד לסיום העונה. ב-15 בינואר ערך את הופעת הבכורה שלו בקבוצה בהפסד 1–2 למכבי חיפה.

ב-27 באוגוסט 2023 ערך את הופעת הבכורה שלו בליגת העל במדי מכבי תל אביב נגד מ.ס. אשדוד וכבש שער במשחק שהסתיים בתוצאת 4–1 לטובת קבוצתו.

### נבחרות ישראל
בשנת  החל משחק בנבחרת הנוער של ישראל עמה השתתף באליפות אירופה בכדורגל עד גיל 19 - 2022 בה הגיעה לגמר האליפות. לזכותו 20 הופעות בנבחרת הנוער ושער אחד.

ביוני 2023 זומן לנבחרת ישראל הבוגרת ושיחק לראשונה ב-19 ביוני.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

במרץ 2026 זומן רביבו לנבחרת לקראת משחק הידידות מול גיאורגיה.

## חיים אישיים
רביבו בנו של כדורגלן העבר ושחקן נבחרת ישראל לשעבר חיים רביבו. דודיו, אלי רביבו, דוד רביבו ושי רביבו, הם כדורגלני עבר גם כן. דודנו מצד אביו הוא הכדורגלן אמיר לביא.

## תארים

; מכבי תל אביב
* אלוף האלופים: 2024

* אליפות (2): 2023/2024, 2024/2025
**תארים אישיים**

* שחקן ההגנה של העונה בליגת העל מטעם אתר ONE וארגון שחקניות ושחקני הכדורגל: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני הפועל ירושלים
קטגוריה:כדורגלני נבחרת ישראל
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2003
הפנטזיה הגדולה של סימיקו הקטן

"**הפנטזיה הגדולה של סימיקו הקטן**" הוא סרט קומדיה ישראלי משנת 2011 בכתיבתו ובבימויו של אריק לובצקי, עם ציון ברוך, אורי גבריאל ושלומי קוריאט בתפקידים הראשיים.

זה סרט על שכונה אחת, שאחד מתושביה חולם ליצור סרט קולנוע שובר קופות על חשפניות. הוא מגייס את כל החבר'ה מהשכונה למימוש חלומו, ונסחף להרפתקה מסחררת.

הסרט השתתף בתחרות הרשמית בפסטיבל הסרטים הבינלאומי חיפה, בנוסף היה מועמד לשישה פרסי אופיר בטקס פרסי אופיר לשנת 2011:
* פרס אופיר לשחקן הראשי הטוב ביותר – ציון ברוך
* פרס אופיר לשחקן המשנה הטוב ביותר – אורי גבריאל
* פרס אופיר לתסריט המקורי הטוב ביותר – אריק לובצקי
* פרס אופיר לעיצוב האמנותי הטוב ביותר – אריאל גלזר
* פרס אופיר לאיפור הטוב ביותר – מירב בושושה-הורוביץ
* פרס אופיר למוזיקה המקורית הטובה ביותר – תום שרפשטיין

## תקציר העלילה
במרכז המסחרי של השכונה נמצאת החומוסיה של ג'קי (אורי גבריאל) בה עובדים סימיקו כהן (ציון ברוך), מכלוף (שלומי קוריאט) והמלצרית טטיאנה (סילביה דרורי).

סימיקו הוא בן 33, גר ביחד עם חברתו מזי (נטע גרטי), שמתכננת להם חתונה, אך הוא מהסס.

סימיקו סיים לאחרונה בהצטיינות, קורס צילום במתנ"ס השכונתי וכעת יש לו פנטזיה להפיק ולצלם סרט עלילתי באורך מלא. ג'קי לוקח אותו לבילוי במועדון חשפנות ואז מתעורר בו הדחף להפיק סרט עלילתי באורך מלא בשם "יומנה של חשפנית".

הוא תולה מודעות בשכונה ורבים באים לחומוסיה לשם אודישן ועזרה, בהם השרברב הרצל (יגאל עדיקא), החשמלאי משה (מיכה אוזין סליאן) המלצרית טטיאנה, הספרית ריקי (עדי חבשוש), אחיו האוטיסט ניסו (דוד שאול) ומלכת המים לשעבר אליס (חן שילוני), שג'קי מבטיח לה תפקיד גדול יותר אם תתמסר לו אך היא מסרבת לחיזוריו.

ג'קי רוצה שבנו אסף (יואב לובצקי) יהיה שחקן כדורגל, אבל זה מעדיף לאכזבתו נגינה בקלרינט.

לתפקיד הראשי הוא בוחר את מכלוף אבל זה ביישן ומתקשה לשחק בסצנות אהבה עם טטיאנה בה הוא מאוהב אבל היא חברה של אבי (גיא אלבז). המשחק שלו משתפר לאחר שאבי עזב את טטיאנה. באחת הסצנות שבה יש יריות וסימיקו נעצר, נפגש בתא עם מאלק, פליט מסודאן (כריסטיאן מדוקה) ומשוחרר בערבות של ג'קי. מזי עוזבת אותו לאחר שמתברר שאת רוב הכסף שהם חסכו לחתונה הוא השקיע בסרט. סימיקו עובר לגור במחסן של החומוסיה ושם עובד על עריכת הסרט. הכסף נגמר והוא לווה כסף מהעבריין קובי קדוש (גדי סבן) בניגוד לעצתו של ג'קי. כשהוא מתקשה להחזיר את ההלווה מכה אותו קדוש וחברי השכונה מסרבים לעזור לו בכסף.

סימיקו מתמוטט נפשית ומאושפז במוסד לחולי נפש. כעת הוא על כדורים פסיכיאטרים ומנותק מהמציאות. ג'קי, מזי ומכלוף מבקרים אותו והוא לא מגיב. לבסוף אוסף ג'קי את חלקי הסרט ומביא אותם למעבדת עריכה. סימיקו משתחרר ובקולנוע השכונתי נערכת הקרנת סרטו "יומנה של חשפנית".

לאחר זאת הוא מתאושש, חוזר לעבוד בחומוסיה עם תוכנית להפיק ולביים סרט על פליט מדארפור.

## צוות השחקנים

## קישורים חיצוניים

* 
* קדימון לפנטזיה הגדולה של סימיקו הקטן, באתר יוטיוב
* הפנטזיה הגדולה של סימיקו הקטן, בספר הקולנוע הישראלי
* 
* 
* על הסרט, באתר "סרטים"

## הערות שוליים

קטגוריה:סרטי 2011
קטגוריה:סרטים ישראליים משנת 2011
קטגוריה:סרטי אריק לובצקי
קטגוריה:סרטים בעברית
קטגוריה:סרטי קומדיה ישראליים
קטגוריה:סרטי יונייטד קינג
יהודי בודהיסט

**יהודי בודהיסט** או **ג'וּבּוּ** (מאנגלית: **Jubu**; קיצור ל-**Jewish Buddhist**) הוא כינוי לאדם ממוצא יהודי שמאמין בעקרונות בודהיסטיים.  המונח JewBu (או JUBU) הוצג לראשונה בספרו של  בספרו *The Jew in the Lotus* (1994)

היהודי הבודהיסט המפורסם הראשון הוא ניאנפוניקה תרה, יהודי גרמני שהפך לנזיר בודהיסטי חשוב בסרי לנקה.

יהודים רבים בארצות הברית היו מורים ומנהיגים חשובים בהבאת הבודהיזים למדינה. חלקם הפכו לנזירים בודהיסטים לפחות לתקופה מסוימת בחייהם. פרופסור ריצרד דיווידסון המייסד והמנהל של המרכז לתודעה בריאה באוניברסיטת ויסקונסין-מדיסון הוא יהודי העוסק בתודעה ומתרגל בודהיזם. דיווידסון, פרופסור לפסיכולוגיה ולפסיכיאטריה, נחשב למוביל במדע ההתבוננות וכוח מניע של מחקרים אקדמיים בתחום של מיינדפולנס.

גם בישראל יש מורים ונזירים בודהיסטים הממשיכים לשמור על יהדותם. אחד מהם, דניאל סטמבלר, מסביר שבתפיסות של דתות המזרח הרחוק אין סתירה בין השתייכות לדת אחת ובו זמנית גם לדת אחרת. 

## לקריאה נוספת

* Sylvia Boorstein. *That's Funny, You Don't Look Buddhist: On Being a Faithful Jew and a Passionate Buddhist *,January 20, 1998. Harper SanFrancisco,ISBN:0-06-060958-3,


## קישורים חיצוניים

* Buddhism and Judaism, Jacquetta Gomes, thubtenchodron, March 19, 201

* אתר בודהיזם ישראל
* אסף פדרמן, ניאנפוניקה תהרה – הבודהיסט היהודי הראשון
* 
*דני בראון, **השאיפות שלנו ברורות האמנם?**, הארץ, 14 באפריל 2023
## הערות שוליים

קטגוריה:בודהיסטים
בודהיסטים
לואיש מאטה

**לואיש קרלוס משאדו מאטה** (בפורטוגזית: **Luís Carlos Machado Mata**; נולד ב-6 ביולי 1997 בפורטו שבפורטוגל) הוא כדורגלן פורטוגזי המשחק בעמדת המגן השמאלי בקבוצת קאיראט אלמטי.

## קריירת מועדונים
מאטה גדל במחלקת הנוער של פורטו. בשנת 2016 החל לשחק בקבוצת המילואים של המועדון במסגרת הליגה הפורטוגלית השנייה.

ב-26 בינואר 2017 הושאל מאטה עד לתום עונת  לפורטימוננסה מהליגה הפורטוגלית השנייה. הוא ערך 17 הופעות ליגה במהלך תקופת ההשאלה.

ב-31 באוגוסט 2018 הושאל מאטה למשך עונה אחת לקרטחנה מפרימרה דיויסיון RFEF. הוא ערך 16 הופעות ליגה במועדון במהלך תקופת ההשאלה.

ב-9 ביולי 2020 חתם מאטה על חוזה לשלוש שנים בפוגון שצ'צ'ין מליגת העל הפולנית.

ב-8 בפברואר 2023 חתם בזגבי לובין הפולנית. 

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני פורטימוננסה
קטגוריה:כדורגלני קרטחנה
קטגוריה:כדורגלני פוגון שצ'צ'ין
קטגוריה:כדורגלני זגלמביה לובין
קטגוריה:כדורגלני קאיראט אלמטי
קטגוריה:פורטוגזים שנולדו ב-1997
המלודרמר של מיקי

**המלודרמר של מיקי** (באנגלית: **Mickey's Mellerdrammer**) הוא סרט הנפשה קצר אמריקאי משנת 1933 שהופק על ידי וולט דיסני הפקות והופץ על ידי יונייטד ארטיסטס. כותרת הסרט היא שיבוש של המילה "מלודרמה", שהייתה נשמעת בתקופת מופעי המינסטרל המוקדמים. הסרט מבוסס על הרומן נגד העבדות של הארייט ביצ'ר סטואו משנת 1852, "אוהל הדוד תום", ומככבים בו מיקי מאוס וחבריו המפיקים מחזה משלהם על רומן. זהו הסרט ה-54 בסדרת סרטי "מיקי מאוס" והרביעי שיצא באותה השנה.

הסרט מציג את מיקי מאוס וכמה מהדמויות האחרות מושחרי פנים עם שפתיים מנופחות; זקן לחיים לבן עשוי מכותנה; והכפפות הלבנות הרגילות שלו.

## עלילה
בסרט, מיקי מאוס, מיני מאוס, גופי (שהיה ידוע אז בשם **דיפי דואוג**), הוראס הורסקולר, קלרבל הפרה ואחרים מציגים ביצוע קליל משלהם בתקציב נמוך לרומן "אוהל הדוד תום" מהמאה ה-19 עבור קהל בעלי חיים באסם שהוסב לתיאטרון עבור המאורע.

הוראס מגלם את הבעלים הלבן של העבד **סיימון לאגרי**. מיני מגלמת את הילדה הלבנה הצעירה, **אווה**. מיקי מגלם את **הדוד תום** הזקן, עם כותנה סביב אוזניו וסנטרו, ואת השפחה הצעירה **טופסי**. קלרבל מגלמת את השפחה **אליזה**. גופי מתפקד כעוזר הבמה של ההפקה.

הסרט פותח כשמיקי וקלרבל בחדרי ההלבשה שלהם מורחים איפור שחור עבור תפקידיהם (מיקי נעזר בדינמיט קטן כדי להשחיר את פניו). הסרט מתמקד הרבה יותר במאמצי הדמויות להצליח להעלות את המחזה, מאשר בגרסה מונפשת ל"אוהל הדוד תום". הסרט מכיל סצנות רבות של מיקי ושאר הדמויות משתמשים באביזרים מאולתרים כבדיחות ויזואליות.

הסרט סוגר עם הדמויות אשר יוצאות לקדמת הבמה לקידה, ודמותו של הוראס מוטחת בעגבניות רקובות. כשגופי מגיח מאחורי הבמה, עוגת שוקולד מושלכת על פניו, מה שמשאיר אותו במה שנראה כמו השחרת פנים, וכאשר גופי צוחק את צחוקו המטופש הסרט מסתיים.

## דמויות ומדבבים
* מיקי מאוס – וולט דיסני
* מיני מאוס – מרסלייט גארנר
* הוראס הורסקולר – בילי בלטשר
* קלרבל הפרה – אלוויה אלמאן
* גופי – פינטו קולביג

## סטריאוטיפים גזעיים
אפיונים סטריאוטיפיים של אנשים שחורים היו אז נפוצים. הסרט הוא אחד מסרטים מצוירים רבים בתקופתו שהתייחס ל"אוהל הדוד תום", ומציג את מיקי בהשחרת פנים. מבקר הספרות הנרי לואיס גייטס ג'וניור תהה כיצד הסרט התחמק מצנזורה של נישואי תערובת, בהתחשב בכך שמיקי ומיני מגלמים את תום ואווה, והם "כמו שאומרים, מנהלים קשר, שבלתי ניתן לטעות בו". (בנוסף, מיקי נראה קרוס-דרסינג בתפקיד טופסי).

בתחילת הסרט, קלרבל מופיעה בחדר ההלבשה שלה, מורחת פיח מתוך עששית על פניה ומשאירה אזור נרחב סביב שפתיה בלבן. לאחר מכן מיקי נוקט בגישה "קומית" יותר להנחת האיפור שלו: הוא מכניס חזיז לפיו ומדליק אותו, אשר מתפוצץ, מה שגורם לאפר לצבוע את פניו בשחור תוך השארת אזור גדול סביב שפתיו בלבן. בנוסף, בחדר ההלבשה שלו, מיקי קורא "אמא!" (!Mammy), קריאה המתייחסת להופעת השחרת הפנים המפורסמת של אל ג'ולסון, "My Mammy".

## ביקורת
כתב העת "Motion Picture News" סקר את הסרט ב-1 ביולי 1933, "הפעם מיקי, הבלתי ניתן לחיקוי, מביים 'מלודרמה דוד תום', עם מגוון תקלות מונפשות בסגנון מיקי המקובל והידוע, בעוד תעלולי הקהל המונפש תורם לא מעט מהצחוקים. זה חומר לסרט טוב, ובני הנוער, קטנים וגדולים, צריכים ליהנות ממנו".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטי שחור-לבן אמריקאיים
קטגוריה:מחלוקות קולנועיות
קטגוריה:מחלוקות של דיסני
קטגוריה:סרטים המבוססים על רומנים אמריקאים
מפלגה שלישית (ארצות הברית)

**מפלגה שלישית** הוא מונח בפוליטיקה האמריקאית המכוון למפלגות פוליטיות החיצוניות לשתי המפלגות הדומיננטיות – הרפובליקנית והדמוקרטית. לפעמים המפלגה השלישית מכונה גם כ"מפלגה המינורית".

מפלגות שלישיות נחשפות לרוב לקהל הרחב במהלך הבחירות לנשיאות ארצות הברית. עם זאת, אף מועמד שלישי לא זכה בנשיאות מאז שהמפלגה הרפובליקנית הפכה למפלגה מרכזית באמצע המאה ה-19. מאז, רק בחמש מערכות בחירות (1892, 1912, 1924, 1948 ו-1968) ניצח מועמד שלישי במדינות כלשהן, ורק במערכת בחירות אחת (1912) מועמד שלישי הגיע למקום השני.

## מפלגות שלישיות בולטות
### מפלגות עם למעלה מ-100,000 מצביעים רשומים
* המפלגה הליברטריאנית – מפלגה הדוגלת בליברטריאניזם, כלכלת לסה פר, וזכויות אזרחיות.
* מפלגת הירוקים של ארצות הברית – מפלגה ירוקה הדוגלת באיכות הסביבה, זכויות להט"ב ופמיניזם
* מפלגת החוקה – מפלגה פלאו-שמרנית.

### מפלגות קטנות יותר
#### מפלגות ימין
* המפלגה העצמאית האמריקאית – מפלגה שהוקמה לקראת הבחירות לנשיאות ב-1968 וגרפה 9,906,473 מהקולות (13.5%). זהו היה הישג השיא שלה ומאז לא הגיעה להישגים משמעותיים.
* התנועה הנאציונל-סוציאליסטית

#### מפלגות מרכז
* מפלגת האיסור – מפלגה שהוקמה ב-1869 ותומכת בהטלת איסור על שתייה והפצה של משקאות אלכוהוליים.
* המפלגה הרפורמיסטית האמריקאית

#### מפלגות שמאל
* המפלגה הקומוניסטית של ארצות הברית – מפלגה הדוגלת בקומוניזם אשר הוקמה ב-1919.

## בחירות בולטות
לאור השנים מועמדים שלישיים הגיעו להשגים מסוימים בפוליטיקה המקומית.

הירוקים, הליברטריאנים ומפלגות נוספות הצליחו לשלוח מטעמן נציגים לרשויות המחוקקות ולפקידות במדינות. המפלגה הסוציאליסטית איישה מאות פקידים מקומיים ב-169 ערים ב-33 מדינות עד 1912 (ובהן מילווקי, ניו הייבן, וסקנקטדי). לאורך המאה ה-20 כיהנו כמספר מושלים מהמפלגות השלישיות. אך לאור חוק דוברז'ה מערכת השלטון בארצות הברית היא דו-מפלגתית ברובה.

לאורך ההיסטוריה כיהנו כשלושה נשיאים שלא השתייכו למפלגה פוליטית גדולה – ג'ורג' וושינגטון, ג'ון טיילר ואנדרו ג'ונסון. רק וושינגטון כיהן בכל שנותיו כנשיא כעצמאי. שני האחרים היו סגני נשיא שמונו לתפקיד עם מותו של הנשיא הקודם, ושניהם הפכו לעצמאיים בגלל קשר רעוע עם מפלגותיהם.

ביל ווקר מאלסקה היה המושל העצמאי האחרון בארצות הברית (והראשון בתולדות אלסקה) בכהונתו בשנים 2014–2018. בשנת 1998, המתאבק ג'סי ונטורה נבחר לתפקיד מושל מינסוטה מטעם המפלגה הרפורמיסטית.

נכון לשנת 2021, הסנאטורים האמריקנים העצמאיים היחידים הם ברני סנדרס מורמונט ואנגוס קינג ממיין. שני הסנאטורים מצביעים יחד עם המפלגה הדמוקרטית. אף אחד מחברי בית הנבחרים הנוכחי אינו חבר במפלגה שלישית. הנציג לשעבר ג'סטין עמאש ממישיגן נבחר במקור כרפובליקני, והצטרף למפלגה הליברטריאנית באפריל 2020. הוא לא התמודד שוב לתפקיד בשנה זו ובכך היה החבר האחרון בבית שהיה משויך למפלגה שלישית כלשהי.

## ראו גם
* חבר האלקטורים
* פוליטיקאי עצמאי
* מפלגה
* מפלגות פוליטיות בארצות הברית
* בחירות בשיטה היחסית

## קישורים חיצוניים

## הערות שוליים

*
ג'וזף ברנן

**ג'וזף אדוארד ברנן** (באנגלית: **Joseph Edward Brennan**; 2 בנובמבר 1934 – 6 באפריל 2024) היה עורך דין ופוליטיקאי אמריקאי שכיהן כמושל ה-70 של מיין בשנים 1979–1987 מטעם המפלגה הדמוקרטית. כיהן גם בוועדה הימית הפדרלית.

## ביוגרפיה
ברנן נולד ב-1934 בפורטלנד, מיין והוא למד בבוסטון קולג' ובבית הספר למשפטים באוניברסיטת מיין.

ברנן כיהן כתובע המחוזי של מחוז קמברלנד לפני שכיהן גם בבית הנבחרים של מיין (1965–1971) ובסנאט של מיין (1973–1975). כשנבחר לראשונה לבית הנבחרים, לא הייתה לו מכונית והוא נסע בטרמפים מפורטלנד. ב-1974 ניסה להתמודד לראשונה לתפקיד המושל, אך הפסיד לדמוקרטי ג'ורג' ג'יי מיטשל. הוא מונה לתובע הכללי של המדינה ב-1975 והתמודד שוב בהצלחה על תפקיד המושל ב-1978 עם כ-53% מקולות הבוחרים. ברנן נבחר מחדש בשנת 1982 עם כ-61% מהקולות. ב-1986 הוא נבחר לבית הנבחרים הארצי מטעם מחוז הקונגרס הראשון של מיין עם 53% מהקולות.

כשכיהן כתובע המחוזי נורו מאקדחו האישי כדורים בסמוך לבתו התינוקת. האירוע הוביל את ברנן לתמוך בהגבלת הנשק האישי בארצות הברית.

לאחר שתי כהונות בבית הנבחרים, ברנן התמודד שוב לתפקיד המושל ב-1990, והפסיד לג'ון מק'קרנן הרפובליקני בהפרש של 47%-44%. הוא התמודד שוב ב-1994, והפסיד לעצמאי אנגוס קינג (בהפרש של אחוז אחד) אך קיבל יותר קולות מסוזן קולינס הרפובליקנית. ב-1996 ברנן הפסיד לקולינס בבחירות על מושבו של ויליאם כהן בסנאט של ארצות הברית.

בשנת 1999 הנשיא ביל קלינטון מינה את ברנן לכהן כנציב בוועדה הימית הפדרלית - סוכנות עצמאית קטנה המסדירה את הספנות בין ארצות הברית לבין מדינות זרות. הנשיא ג'ורג' ווקר בוש האריך את כהונתו ב-2004.

ברנן נפטר ב-6 באפריל 2024.

## קישורים חיצוניים

* 

## הערות שוליים

קטגוריה:אמריקאים ילידי מיין
קטגוריה:פורטלנד (מיין): אישים
קטגוריה:נשיאות ברק אובמה: אישים
קטגוריה:נשיאות ביל קלינטון: אישים
קטגוריה:בוגרי בוסטון קולג'
קטגוריה:בוגרי אוניברסיטת מיין
קטגוריה:מושלי מיין
קטגוריה:התובעים הכלליים של מיין
קטגוריה:חברי בית המחוקקים של מיין
קטגוריה:אמריקאים שנולדו ב-1934
קטגוריה:אמריקאים שנפטרו ב-2024
חיים רבינוביץ (פרופסור)

**חיים דוד רבינוביץ** (נולד ב-1940) הוא גנטיקאי צמחים, פרופסור אמריטוס בפקולטה לחקלאות של האוניברסיטה העברית בירושלים ורקטור האוניברסיטה לשעבר, זוכה פרס רוטשילד.

## ביוגרפיה
למד בפקולטה לחקלאות של האוניברסיטה העברית בירושלים. בשנת 1967 קיבל תואר שני בחקלאות, על עבודת גמר שכותרתה "הפריה מועדפת בעגבניות", ובשנת 1973 קיבל תואר דוקטור לחקלאות, על עבודה שכותרתה "השפעות תנאי סביבה על היווצרות נזקי חום בפרי העגבנייה". בפרוץ מלחמת יום הכיפורים גויס למילואים, ושירת במשך חצי שנה. באוקטובר 1976 הצטרף לסגל האקדמי של הפקולטה. תחומי מחקרו הם פיזיולוגיה של הצמח, ייצור זרעים, במיוחד של תפוחי אדמה, שומים ועגבניות, שיפור יבולים במדינות מתפתחות. בסוף שנות ה-80 הצטרף לצוות טיפוח עגבניות שבראשות פרופ קידר בפקולטה לחקלאות.

בתחילת שנות ה-80 פנה נתן גולדנברג (שבספרו הגדיר את עצמו כציוני שהתעניין בהתפתחות תעשיית המזון בישראל) לפרופ' קידר ופרופ' רבינוביץ עם הרעיון לפתח זן משופר של עגבניות שרי. עוד לפני הפנייה עבדו השניים על פיתוח זנים שיתאימו לגידול באקלים הישראלי החם, בהם זן עגבניות רגילות בעלות חיי מדף ארוכים, זאת בעידוד ממשלת ישראל שקידמה את הנושא. לדברי רבינוביץ', הרצון בפיתוח זן עגבניות שרי היה הדדי; גולדנברג סיפק מימון ואת כל הזרעים שהיו זמינים באותה תקופה לגידול ביתי. הזן שפיתח הצוות של קידרהיה עתיר טעם, בעל חיי מדף ארוכים, ונוח לאריזה מסחרית (שני טורים מסודרים סביב הגבעול) רישיונות לשיווק הזרעים נמכרו למספר חברות ישראליות.

כיהן כדיקאן הפקולטה לחקלאות וכרקטור האוניברסיטה העברית.

בשנות ה-20 של המאה ה-21 עוסק, יחד עם פרופ' ליעוז אתגר מהמכון לכימיה של אוניברסיטה העברית, בפיתוח של פאנל סולארי להנחה מעל שטחים חקלאיים

## ספריו

* **Edible Alliums: Botany, Production and Uses**, CABI, 2022 (editor, with Brian Thomas)
* **Onions and Allied Crops**, Routledge, 2019 (editor, with James L. Brewster)
* **Allium Crop Science: Recent Advances**, CABI, 2002 (with Lesley Currah)


## הוקרה
* 2007 – תואר דוקטור לשם כבוד מאוניברסיטת ז'אן מולין  שבצרפת.
* 1994 – פרס קיי לפיתוחים חדשניים מהאוניברסיטה העברית בירושלים (עם פרופ' נחום קידר)
* 2002 – פרס רוטשילד בחקלאות (עם פרופ' נחום קידר)

## לקריאה נוספת
* 

## קישורים חיצוניים

* פרופ' חיים ד. רבינוביץ, באתר הפקולטה לחקלאות, מזון וסביבה של האוניברסיטה העברית בירושלים

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:רקטורי האוניברסיטה העברית בירושלים
קטגוריה:זוכי פרס רוטשילד
קטגוריה:חיילי צה"ל במלחמת יום הכיפורים
קטגוריה:בוטנאים ישראלים
קטגוריה:גנטיקאים ישראלים
קטגוריה:ישראלים שנולדו ב-1940
איציק סעידיאן

[ממוזער|איציק סעידיאן (מימין) בפגישה עם [נשיא מדינת ישראל יצחק הרצוג ורעייתו מיכל הרצוג]]
**יצחק חיים (איציק) סעידיאן** (נולד ב-14 בינואר 1995) הוא פעיל חברתי ששירת בחטיבת גולני.

סעידיאן נלחם במבצע צוק איתן בשנת 2014 והיה אחד הניצולים מאסון הנגמ"ש, ובעקבות כך סבל מהלם קרב. בשנת 2021 הצית את עצמו מול משרדי אגף השיקום של משרד הביטחון כאות מחאה על היחס והשיקום הרעוע לאנשים אשר מחלתם נפשית ואינה גופנית.

## ביוגרפיה
איציק סעידיאן נולד בשנת 1995 וגדל בבאר שבע ללידה ופרשאד סעידיאן, זוג עולים מאיראן שעלו לישראל מטעמים ציוניים. אביו היה אסיר ציון. סעידיאן הוא בן זקונים ולו שני אחים ואחות.

התגייס לצה"ל בשנת 2013. במבצע צוק איתן לחם במסגרת חטיבת גולני מול כוחות חמאס בקרבות בשכונת שג'אעייה בעזה, שם איבד שמונה מחבריו, ביניהם חברו הטוב בן וענונו, באסון הנגמ"ש, ובעקבות כך נגרמה לו טראומה נפשית. לאחר שחרורו פנה לאגף השיקום במשרד הביטחון, שם הכירו בו כנכה צה"ל, אך קבעו שרק חצי מאחוזי הנכות שלו הם בעקבות שירותו בצה"ל. בשנים שלאחר מכן הוא נאבק עבור הכרה רחבה יותר.

### ההצתה מול משרדי אגף השיקום, והשלכותיה
ממוזער|מחאה של נכי צה"ל הנושאים שלטי "כולנו.... איציק סעידיאן"
סעידיאן הצית את עצמו ב-12 באפריל 2021, יממה לפני ערב יום הזיכרון לחללי מערכות ישראל, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו אנוש.

בשבוע שלאחר יום הזיכרון הוקם מול משרדי אגף השיקום מאהל מחאה.

ב-18 באפריל 2021 חזרו נכי צה"ל להפגין. בהפגנה שנערכה מול בסיס הקריה בתל אביב, הפגינו כ-30,000 איש, לאחר מכן חסמו המפגינים את נתיבי איילון. באותו היום הוחלט במשרד הביטחון לעשות רפורמה מקיפה באגף השיקום. בתחילה הייתה ״חוק איציק סעידיאן״ רפורמה הצפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות, ולבסוף הוחלט על רפורמת ״נפש-אחת״ שהגדילה את תקציב אגף השיקום בעוד 1.2 מיליארד שקל.

בעקבות כך, גם במהלך אוגוסט 2021 נחנך בבסיס תל השומר מרכז "קשר עד" – היחידה הארצית של מרכז הקשר החדש של מערך הנפגעים עבור נכי צה"ל ומשפחות שכולות.

ב-16 בינואר 2023 סעידיאן היה אורח בטקס חילופי הרמטכ"לים אביב כוכבי ומחליפו הרצי הלוי, כשהוא הולך על רגליו.

כעבור כשנה מהמקרה, עבר סעידיאן ממחלקת הכוויות, אל מחלקת השיקום בשיבא, שם שהה באשפוז במשך שנה נוספת. ב-27 באפריל 2023, שתי יממות לאחר יום הזיכרון לחללי צה"ל, שוחרר מבית החולים שיבא לאחר תקופת אשפוז בת כשנתיים.

## קישורים חיצוניים

* 
* 
* 
* 
* 

## הערות שוליים

קטגוריה:ישראלים שניסו להתאבד
קטגוריה:הצתה עצמית
קטגוריה:נכי צה"ל
קטגוריה:2021 בישראל
קטגוריה:חיילי צה"ל במבצע צוק איתן
קטגוריה:ישראלים שנולדו ב-1995
קפליני

**קפליני** (באיטלקית: "שערות קטנות") היא סוג של פסטה איטלקית דקה בקוטר שנע בין 0.85 עד 0.92 מילימטרים. היא עשויה בצורה של רצועה ארוכה ודקה, בדומה לספגטי.

פסטה דקה אף יותר היא "Capelli d'angelo" (בעברית: "שער מלאך", ולכן היא מכונה פסטת שער מלאך"). קוטרה נע בין 0.78 ל-0.88 מילימטרים. לרוב היא נמכרת בצורה דמוית קן. פסטה זו הייתה פופולרית באיטליה לפחות מאז המאה ה-14, והיא ידועה במרקמה העדין והקל. בשל דקותה, היא המתאימה ביותר למרקים או מנות עם רטבים קלים, כגון אלו שנעשים עם פירות ים או ירקות. היא גם פופולרית למנות עם טעמים בהשראה אסייתית מכיוון שהיא יכולה לספוג בקלות את הטעמים של המרכיבים הנלווים.

## ראו גם
* זיטי
* פסטינה

## קישורים חיצוניים

## הערות שוליים

קטגוריה:סוגי פסטה
אייזק הלסטיד ויליאמסון

**אייזק הלסטיד ויליאמסון** (באנגלית: **Isaac Halstead Williamson**; 27 בספטמבר 1767 – 10 ביולי 1844) היה עורך דין, משפטן ופוליטיקאי אמריקאי שכיהן שתי קדנציות כמושל השמיני של ניו ג'רזי, בשנים 1817–1829.

## ביוגרפיה
אייזק הלסטיד ויליאמסון נולד בשנת 1767 באליזבת שבפרובינציית ניו ג'רזי. מאוחר יותר למד משפטים עם אחיו מתיאס והפך לעורך דין מוביל בניו ג'רזי.

הוא קיבל את רישיון עריכת הדין שלו ב-1791, וכחמש שנים מאוחר יותר קיבל גם רישיון לייעוץ. ב-1808 הוא התחתן עם אן קרוסדייל ז'ואט (1777–1853) ויחד נולדו להם שני בנים (בנג'מין ב-1809 ואייזק האלסטד ב-1811).

שנתיים לאחר מכן הוא נבחר למושל ניו ג'רזי ונבחר מחדש מדי שנה בשנים 1818–1829. כחלק מתפקידיו כמושל, כיהן ויליאמסון כשופט בית המשפט הפררוגטיבי של ניו ג'רזי. ויליאמסון היה ראש עיריית אליזבטאון, ניו ג'רזי בשנים 1830–1833. בשנים 1831 ו-1832 הוא נבחר לייצג את מחוז אסקס כחבר במועצה המחוקקת של ניו ג'רזי (כיום הסנאט של ניו ג'רזי).

למרות היותו בעל תפקידים פוליטיים אלה המשיך ויליאמסון לעסוק בעריכת דין. בשנת 1844, הוא נבחר פה אחד להיות נשיא הוועידה שתיקנה את חוקת מדינת ניו ג'רזי. עם זאת, הוא נאלץ לוותר על תפקיד זה עקב בריאות לקויה. ואכן, בקיץ 1844 הוא מת באליזבטאון.

קטגוריה:אמריקאים ילידי ניו ג'רזי
קטגוריה:מושלי מדינות ארצות הברית מהמפלגה הפדרליסטית
קטגוריה:חברי בית המחוקקים של ניו ג'רזי
קטגוריה:ראשי עיריות בניו ג'רזי
קטגוריה:מושלי ניו ג'רזי
קטגוריה:אמריקאים שנולדו ב-1767
קטגוריה:אמריקאים שנפטרו ב-1844
אנקלגון

**אנקלגון** (שם מדעי: *Ankalagon*; קרוי על שם הדרקון הבדיוני אנקלגון השחור מהסילמריליון של ג'ון ר. טולקין) הוא סוג של יונק נכחד ממשפחת המזוניכידיים, אשר התקיים באמריקה הצפונית במשך הפלאוקן המוקדם שלפני 63 עד 60.2 מיליון שנה מזמננו. הסוג תואר למדע ב-1897 בידי החוקר לייגי ואן ואלן  והוא כולל מין יחיד - **Ankalagon saurognathus**.

האנקלגון התגלה בשכבות מאובנים בניו מקסיקו ותואר הוא דמה במראהו לסוג דיסאקוס, אך היה גדול בהרבה דומה לדוב והיה הגדול שבמזוניכידיים שהתקיימו באמריקה הצפונית לצד הפציהאינה. הוא הגיע לאורך 1.8 מטר, גובה של 90 ס"מ בכתפיים ומשקל של 100–170 ק"ג בקירוב.

טורף זה היה בעל לסתות עבות כשל צבוע שהתאימו לפיצוח עצמות אך פחות התאימו לאכילת בשר. לסוג זה נמצאו עדויות לדו-צורתיות זוויגית בין הזכרים והנקבות, אשר תוארו בעיקר בגודל הטוחנות האחוריות והניבים.

## קישורים חיצוניים

קטגוריה:מזוניכידיים
קטגוריה:יונקים שחיו בפלאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1897
מונוטרימטום

**מונוטרימטום** (שם מדעי: *Monotrematum*; מיוונית: "חור אחד") הוא סוג יונק נכחד ממשפחת הברווזניים, אשר היה קרוב לברווזן המודרני אך גדול יותר. בשונה משאר יונקי הביב הוא לא התקיים באוקיאניה אלא בארגנטינה של הפלאוקן שלפני 61 מיליון שנה מזמננו. שמו נקרא עקב החור הגדול שבמקורו שהכיל שיניים טוחנות עדינות, אשר נעדרות אצל הברווזן המודרני.

המאובנים שלו התגלו ב-1975 בתצורות סלמנקה  שבפטגוניה והוא תואר למדע ב-1992 בידי הפלאונטולוג הארגנטינאי פאסקואל. המאובנים מצויים כיום במוזיאון בטרלאו ובמדינה לה פלטאה. הסוג תואר בתחילה כמין של אובדורודון, אך בהמשך הופרד לסוג עצמאי בעל מין יחיד - *Monotrematum sudamericanum*, שפירושו: "דרום-אמריקאי".

המונוטרימטום היה הגדול שבין הברווזניים, ומגודל השיניים הטוחנות שלו היו כפולות בגודלם משיני האובדורודון הקרוב. הדבר מרמז שהיונק הגיע לאורך של מעל מטר בבגרותו וכנראה היה שחיין חזק בעל מקור עבה ושיניים טוחנות שהותאמו לפיצוח צדפות, סרטנים ואולי גם דגים קדומים.

## קישורים חיצוניים

קטגוריה:בעלי חיים שתוארו ב-1992
קטגוריה:טקסונים שתוארו בידי רוסנדו פסקואל
קטגוריה:יונקי ביב פרהיסטוריים
קטגוריה:בעלי חיים שחיו בפלאוקן באמריקה הדרומית
קטגוריה:מאובני טקסונים שתוארו ב-1992
פרדייס קרוז

**פרדייס קרוז** (נקרא גם **הבלתי נשכחים**), הוא סרט קולנוע, קופרודוקציה ישראלית-צרפתית-גרמנית משנת 2013 בכתיבתו ובימויו של מתן גוגנהיים, עם עוז זהבי ווהינה ג'יוקנטה  בתפקידים הראשיים.

הסרט הוא סיפור אהבה בלתי אפשרי בין צעיר ישראלי, משוחרר טרי מהצבא וצלמת צרפתייה שסוחבים מטען נפשי קשה הקשור לאירוע קשה שהיה ברמאללה. הם מתאהבים אך סיפור אהבתם מציף סודות כמוסים ופותח פצעים כואבים הגורמים להם להיפרד.

## תקציר העלילה
יוסי (עוז זהבי), הוא בחור בן 24 לאחר שחרור מיחידה עלית שפעלה בעיקר בשטחים. הוא נושא בנפשו צלקת מהתקלות של יחידתו ברמאללה, בה הותקפו הוא וחברו רני (גיל דסיאנו ביטון). יוסי נשאר פצוע ליד כרזה בה מצוירת סירה עם כתובת "פרדייס קרוז" (מכאן שם הסרט). הוא תשוש ולקראתו מופיע צלם פלסטיני בשם חאלד (קייס נאשף) ומתחיל לצלם אותו למרות בקשתו של יוסי שיפסיק. יוסי יורה והורג אותו ורני מגיע, לוקח את המצלמה ומחלץ אותו מהמקום בריצה. לשנייה נפגשים מבטיהם של יוסי ושל חברתו של חאלד, קתרין (והינה ג'יוקנטה) שמגיעה למקום וחוזה במות אהובה.

קתרין חוזרת לצרפת ומגיעה לישראל בשם דורה, צלמת המתרכזת בצילומי פנים של חיילים בלוויות צבאיות. מטרתה המוסתרת היא לגלות את החייל שהרג את חאלד.

היא נפגשת עם קובי (עודד לאופולד) שמגלה לה שהוא משרת בשטחים. היא מראה לו את תמונת חאלד אך הוא אינו מזהה וכשהוא מתחיל להתקרב אליה היא מסלקת אותו באיומי אקדח.

בינדר (אלי אלטוניו), חבר של יוסי, הוא בעל דעות שמאליות מחליט לעזוב את הארץ. יוסי עובד בסלילת כבישים יחד עם רני ועומאר (ג'וני ערביד).

דורה מכירה את יוסי ומתחיל ביניהם רומן. היא לא מספרת לה על מטרת ביקורה בישראל והוא לא מספר לה על התקרית בה נהרג חאלד.

רני נהרג בהיתקלות בשטחים ואמו עדינה (שלומית טריגר-הגואל) מזמינה את יוסי ונותנת לו מצלמה שמצאה אצל בנה – מצלמתו של חאלד.

יוסי ודורה יוצאים לבלות בים המלח ולשחות בעירום. כאשר דורה מוצאת בין חפציו של יוסי את המצלמה של חאלד, היא מבינה שמצאה את האיש שחיפשה זמן כה רב, אך אהבתה אליו לא מניחה לה לפגוע בו והיא מחליטה לברוח מיד בחזרה לצרפת.

אצל יוסי נשאר צילום של חאלד עם מספר טלפון בעזרתו הוא מאתר את כתובת מגוריו ועומאר מסכים בחוסר רצון להביאו לרמאללה. יוסי נפגש עם אביו של חאלד (סלים דאו) שמספר לו על בנו שנהרג ועל חברתו ששמה הנכון הוא קתרין.

יוסי ועומאר עוזבים במהירות את המקום כשיוסי חוזה בפלאשבקים את התקרית שלא מפסיקה להטריד את נפשו.

## צוות השחקנים

## קישורים חיצוניים

* 
* פרדייז קרוז, באתר קרן הקולנוע הישראלי
* 
* ביקורת על הסרט, באתר "סריטה"

קטגוריה:סרטי 2013
קטגוריה:סרטים ישראליים
קטגוריה:סרטים בעברית
קטגוריה:סרטים בצרפתית
קטגוריה:סרטים באנגלית
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 2013
שלזיה החדשה

**שלזיה החדשה** (בגרמנית: **Neuschlesien** או **Neu-Schlesien**) הייתה פרובינציה קטנה של ממלכת פרוסיה מ-1795 עד 1807, שנוצרה לאחר החלוקה השלישית של פולין. היא הייתה ממוקמת צפונית-מערבית לקרקוב ומדרום-מזרח לצ'נסטוחובה, באדמות שהיו חלק מדוכסות סיווייז' והפרובינציה ההיסטורית הפולנית הסמוכה לפולין קטן (מחוז קרקוב), כולל העיירות ז'ארקי, פיליצ'ה, בנדין וסלווקוב.

בירתה של שלזיה החדשה הייתה ב-Siewierz. עם זאת, היא הייתה אמורה להיות מנוהלת במקור מבירת שלזיה ברסלאו (ורוצלב) ומאוחר יותר נוהלה בעיקר על ידי פרוסיה הדרומית. לאחר תבוסת פרוסיה במלחמת הקואליציה הרביעית ב-1806, המחוז פורק והשטח הפך לחלק מדוכסות ורשה הנפוליאונית בהסכמי טילזיט משנת 1807.

קטגוריה:ממלכת פרוסיה: פרובינציות
נועה בלחסן

**נועה בלחסן** (נולדה; 25 ביולי 1983) היא מוזיקאית, זמרת-יוצרת, מלחינה, משוררת וגיטריסטית ישראלית.

## ביוגרפיה
בלחסן נולדה במושב תלמי אליהו לדוד בלחסן, היסטוריון ופעיל חברתי לחידוש תנועת הכנענים ויו"ר תנועת הדרור העברי, וללונה לבית ברוך. בילדותה עברה המשפחה ליישוב שני שבחבל יתיר. היא סיימה את תיכון מקיף ז' בשכונה ד' בבאר שבע, ובמהלך לימודיה זכתה באליפות הארץ בריצות ארוכות ושיחקה כדורגל בהפועל באר שבע. שירתה כמכונאית טנקים בבית הספר לשריון. היא בת דוד של המוזיקאים גבריאל וידידיה בלחסן.

## קריירה
בשנת 2004 ביצעה עם בן דודה, המוזיקאי גבריאל בלחסן, את השיר "שלושה אביבים", שהלחינה למילים שכתב אביה. השיר נכנס לאלבומו השלישי של גבריאל, "בשדות".

בשנת 2010 החלה להופיע בתל אביב עם שירים שכתבה והלחינה. היא הופיעה בין היתר במועדון הצוזאמן, באוזןבר ובלבונטין 7.

ב-2016 יצא אלבומה הראשון, "נועה בלחסן", בהפקתה המוזיקלית של רונית שחר.בלחסן הלחינה את כל שירי האלבום וכתבה את רובם מלבד שלושה: השיר "מדבר שומם" שאת מילותיו כתב אחיה, יהונדב, השיר "להקת זאבים" של נורית זרחי והשיר "מה חיפשתי" של אגי משעול. בלחסן הופיעה עם שירי האלבום בכל רחבי הארץ והם הושמעו בתחנות רדיו רבות, בהן 88FM, גלי צה"ל ורדיו תל אביב.

בשנת 2019 הוציאה בלחסן את המיני-אלבום "אין כוח למילים", הכולל לצד יצירות מקוריות שלה גם את השיר "הים דופק בדלת", שהלחינה וכתבה למילותיה של נורית זרחי.

בלחסן כתבה עבור ריקי גל את השיר "כל עונות השנה", שהולחן על ידי יהודה פוליקר ונכנס לאלבומה של גל "ענבים כחולים".

מאז פטירתו של גבריאל בלחסן ב-2013 מופיעה נועה בלחסן בקביעות במופעים לזכרו ושרה משיריו.

## חיים אישיים
בלחסן חיה בזוגיות עם השפית יהלומה לויומתגוררת במרכז.

## קישורים חיצוניים

## הערות שוליים

קטגוריה:תלמי אליהו: אישים
קטגוריה:בוגרי תיכון מקיף ז' (באר שבע)
קטגוריה:זמרות אינדי ישראליות
קטגוריה:גיטריסטיות ישראליות
קטגוריה:מוזיקאיות ישראליות
קטגוריה:משוררות ישראליות
קטגוריה:מלחינות ישראליות
קטגוריה:ישראליות שנולדו ב-1983
קטגוריה:ישראלים שנולדו ב-1983
בייביפייס

**קנת' בריאן אדמונדס** (באנגלית: **Kenneth Brian Edmonds**; נולד ב-10 באפריל 1959) הידוע יותר בשם הבמה שלו **בייביפייס** (באנגלית: **Babyface**), הוא זמר, פזמונאי ומפיק מוזיקלי אמריקאי. הוא כתב והפיק למעלה מ-26 להיטי R&B שדורגו במקום הראשון במצעדי ה-R&B לאורך הקריירה שלו וזכה ב-12 פרסי גראמי.

הוא דורג במקום ה-20 ברשימת "50 המפיקים הגדולים ביותר" של *[[NME]]*.

## ביוגרפיה
אדמונדס נולד ב-10 באפריל 1959 באינדיאנפוליס, אינדיאנה, למרווין וברברה אדמונדס. ברברה עבדה במפעל תרופות. אדמונדס, שהוא החמישי מבין שישה אחים, למד בתיכון נורת' סנטרל באינדיאנפוליס; הוא כתב שירים כדי לבטא את רגשותיו. כשהיה בכיתה ח', אביו של אדמונדס נפטר מסרטן הריאה, והשאיר את אמו לגדל את בניה לבדה.

## קריירה
במהלך הקריירה שלו, עבד עם עשרות מוזיקאים, להקות ופזמונאים כדוגמת: פטי לבל, צ'אקה קאן, אריתה פרנקלין, מדונה, ג'נט ג'קסון, ביונסה, דיאנה רוס, שינה איסטון, מייקל ג'קסון, פאולה עבדול, אריק קלפטון, ויטני יוסטון, ברנדי, מרי ג'יי בלייג', פול אאוט בוי, סלין דיון, סמנתה ג'ייד, בקסטריט בויז, קתרין מקפי, מריה קארי, ונסה ויליאמס, ברונו מארס, קלי קלרקסון, אן ווג, זנדאיה, קני ג'י, קריסטינה דבארג', ליל ויין, קווין אבסטרקט, פינק, TLC, אריאנה גרנדה, ג'סיקה מאובוי, אן סינק, ג'ורדין ספארקס ופיל קולינס.

בשנת 1994 הוציאה מדונה את אלבום האולפן השישי שלה, *[[Bedtime Stories]]*, מתוכו הפיק את "Forbidden Love" ו-"Take a Bow". השני מביניהם זכה להצלחה בין-לאומית בין היתר בארצות הברית שם הגיע למקום הראשון (שם שהה במשך 7 שבועות) ונהיה לשיר ה-11 שלה לעשות זאת. בנוסף לכך, הגיע גם למקום הראשון בקנדה, והגיע לעשרת הראשונים בין היתר באיטליה, שווייץ וניו זילנד. בייביפייס עבד עם מדונה גם במהלך הקלטות אלבום האוסף שלה, *[[Celebration]]*.

## פרסים ומועמדויות

## קישורים חיצוניים

* 

## הערות שוליים

קטגוריה:מפיקים מוזיקליים אמריקאים
קטגוריה:זוכי פרס גראמי
קטגוריה:אמני אפיק רקורדס
קטגוריה:אמני איילנד רקורדס
קטגוריה:זמרים אמריקאים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1959
Shakira: Bzrp Music Sessions, Vol. 53

"**Shakira: Bzrp Music Sessions, Vol. 53**" הוא סינגל של הדי ג'יי הארגנטינאי ביסאראפ שהוקלט על ידי הזמרת-יוצרת הקולומביאנים שאקירה. הוא יצא לאור ב-11 בינואר 2023, על ידי חברת התקליטים דאלה פליי, כסינגל שלא מתוך אלבום. את השיר כתבו השניים ביחד עם קווין קרוז וסנטיאגו אלבארדו.

השיר הגיע למקום הראשון במצעד הבין-לאומי של ספוטיפיי עם 14.3 מיליון השמעות; שיא של כל הזמנים לשיר בשפה שאינו באנגלית.

## רקע וכתיבה
השיר נכתב על ידי גונזאלו ג'וליאן קונדה, שאקירה מבאראק, קווין קרוז וסנטיאגו אלבארדו והופק על ידי ביסאראפ. דיווחים ראשונים על שיתוף פעולה בין האמנים הופצו באוגוסט 2022, כאשר שאקירה שלחה איחולים ליום ההולדת של ביסאראפ. ב-9 בינואר 2023, מטוס קטן שנשא דגל עם המילים "Una loba como yo no está pa' tipos como tú" טס מעל מאר דל פלאטה ומיאמי, ורמז על שיתוף פעולה אפשרי שעתיד לצאת ב-11 בינואר. ביסאראפ הכריז על השיר ברשתות החברתיות שלו למחרת.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-42 מיליון השמעות.

## וידאו קליפ
הווידאו קליפ הרשמי של השיר פורסם ב-12 בינואר 2023. הוא צבר למעלה מ-123 מיליון צפיות בפחות משבוע; אחד מהקליפים הבודדים בהיסטוריה שעשו זאת.

נכון לינואר 2023 עומד מונה הצפיות של הקליפ על למעלה מ-100 מיליון צפיות. בפחות מ-3 ימים, הקליפ הצליח להגיע להישג זה והוכתר על ידי גינס ל"רצועה הלטינית אשר מגיע הכי מהר ל-100 מיליון צפיות ביוטיוב".

## ביקורות
השיר הגיע למקום השני ברשימת "23 השירים הלטיניים הטובים ביותר של שנת 2023 עד כה" של בילבורד.

### רשימות ודירוגים

### פרסים ומועמדויות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביסאראפ
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירי דיס
קטגוריה:שירים על בגידה: זוגיות
קטגוריה:שירי אלקטרופופ
קטגוריה:סרטונים: תופעות אינטרנט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד